CELEX: 32016R2375
Language: sl
Date: 2016-10-12 00:00:00
Title: Delegirana uredba Komisije (EU) 2016/2375 z dne 12. oktobra 2016 o načrtu za zavržke pri nekaterih vrstah pridnenega ribolova v severozahodnih vodah

23.12.2016   
               
               
                  SL
               
               
                  Uradni list Evropske unije
               
               
                  L 352/39
               
            DELEGIRANA UREDBA KOMISIJE (EU) 2016/2375
      z dne 12. oktobra 2016
      o načrtu za zavržke pri nekaterih vrstah pridnenega ribolova v severozahodnih vodah
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 15(6) ter člena 18(1) in (3) Uredbe,
      ob upoštevanju naslednjega:
      
                  (1)
               
               
                  Cilj Uredbe (EU) št. 1380/2013 je postopna odprava zavržkov za ves ribolov v Uniji z uvedbo obveznosti iztovarjanja ulova za vrste, za katere veljajo omejitve ulova.
               
            
                  (2)
               
               
                  Člen 15(6) Uredbe (EU) št. 1380/2013 pooblašča Komisijo za sprejetje načrtov za zavržke z delegiranim aktom za največ tri leta na podlagi skupnih priporočil, ki jih države članice pripravijo po posvetu z zadevnimi svetovalnimi sveti.
               
            
                  (3)
               
               
                  Z Delegirano uredbo (EU) 2015/2438 (2) je Komisija sprejela načrt za zavržke pri nekaterih vrstah pridnenega ribolova v severozahodnih vodah za obdobje 2016–2018 na podlagi skupnega priporočila, ki so ga države članice predložile leta 2015.
               
            
                  (4)
               
               
                  Belgija, Irska, Španija, Francija, Nizozemska in Združeno kraljestvo imajo neposredni upravljalni interes za ribolov v severozahodnih vodah. Navedene države so 3. junija 2016 po posvetovanju s svetovalnim svetom za severozahodne vode Komisiji predložile novo skupno priporočilo. Pridobljen je bil znanstveni prispevek zadevnih znanstvenih organov, ki ga je pregledal Znanstveni, tehnični in gospodarski odbor za ribištvo (STECF). Ukrepi iz skupnega priporočila so v skladu s členom 18(3) Uredbe (EU) št. 1380/2013 in se lahko vključijo v to uredbo.
               
            
                  (5)
               
               
                  Glede severozahodnih voda se v skladu s členom 15(1)(c) Uredbe (EU) št. 1380/2013 obveznost iztovarjanja uporablja za vrste, ki opredeljujejo ribolov, za katerega veljajo omejitve ulova najpozneje od 1. januarja 2016. V skupnem priporočilu so določene flote, ki bi bile predmet obveznosti iztovarjanja pri ribolovu na več vrst na trsko, vahnjo, mola in saja; pri ribolovu na škampa; pri ribolovu na več vrst na morskega lista in morsko ploščo; pri ribolovu na osliča in polaka.
               
            
                  (6)
               
               
                  Delegirana uredba (EU) 2015/2438 je določila določbe za uvedbo obveznosti iztovarjanja za nekatere vrste pridnenega ribolova v severozahodnih vodah za obdobje 2016–2018.
               
            
                  (7)
               
               
                  V skladu z novim skupnim priporočilom, ki so ga države članice predložile leta 2016, bi moral načrt za zavržke od leta 2017 zajemati dodatne vrste, ki opredeljujejo izrazit ribolov na več vrst na trsko, vahnjo, mola in saja, ribolov na škampa, ribolov na več vrst na morskega lista in morsko ploščo ter ribolov na osliča in polaka. Pri nekaterih vrstah ribolova bi bilo treba zajeti tudi vrste iz prilova.
               
            
                  (8)
               
               
                  V skupnem priporočilu je bila ob upoštevanju značilnosti opreme, ribolovnih praks in ekosistema predlagana izjema od obveznosti iztovarjanja škampa, ki se lovi z vršami, pastmi ali košarami v razdelku ICES VI in na podobmočju VII, za katerega znanstveni dokazi kažejo visoke stopnje preživetja. Odbor STECF je ugotovil, da je izjema utemeljena. Zato bi morala biti ta izjema še naprej vključena v to uredbo.
               
            
                  (9)
               
               
                  V skupnem priporočilu je bila predlagana izjema od obveznosti iztovarjanja za ulov morskega lista pod najmanjšo referenčno velikostjo ohranjanja, ki se lovi z 80–99 mm vlečnimi mrežami s širilkami v razdelku ICES VIId znotraj šestih morskih milj od obale in zunaj opredeljenih območij gojišč v okviru ribolovnih dejavnosti, ki izpolnjujejo določene posebne pogoje. Znanstveni dokazi kažejo visoke stopnje preživetja, ob upoštevanju značilnosti ribolovnega orodja in ekosistema. STECF je ugotovil, da je preživetje odvisno od številnih dejavnikov, in je priporočil previdnost pri prenašanju ugotovitev preskusa na druge vrste ribolova ter poudaril, da bi bili potrebni nadaljnji ustrezni preskusi v podporo tej zahtevi. Zato bi bilo treba to izjemo vključiti v to uredbo za leto 2017 pod pogojem, da flota, ki uporablja to izjemo, deluje pod pogoji, primerljivimi s pogoji preskušanja, in da zadevne države članice opravijo dodatne preskuse. Rezultate teh dodatnih preskusov bi moral STECF oceniti v letu 2017.
               
            
                  (10)
               
               
                  Skupno priporočilo vključuje sedem izjem de minimis od obveznosti iztovarjanja za nekatere vrste ribolova in do nekaterih ravni. Odbor STECF je proučil dokaze, ki so jih predložile države članice, in ugotovil, da skupno priporočilo na splošno vsebuje utemeljene argumente o tem, da je dodatna izboljšanja glede selektivnosti težko doseči, in/ali o nesorazmernih stroških ravnanja z naključnim ulovom, ki so v nekaterih primerih podprti s kvalitativno oceno stroškov. Ob upoštevanju navedenega in odsotnosti drugačnih znanstvenih podatkov je primerno vključiti te izjeme de minimis v to uredbo v skladu z odstotnimi deleži, predlaganimi v skupnem priporočilu, in na ravneh, ki ne presegajo dovoljenih ravni iz člena 15(1) Uredbe (EU) št. 1380/2013.
               
            
                  (11)
               
               
                  Izjema de minimis za morskega lista, do največ 3 %, v obdobju 2017–2018, celotnega letnega ulova te vrste s plovili, ki uporabljajo trislojne in zabodne mreže za ribolov na morskega lista v razdelkih ICES VIId, VIIe, VIIf in VIIg, temelji na dejstvu, da je povečanje selektivnosti zelo težko doseči. Odbor STECF je ugotovil, da je izjema dobro opredeljena in bi jo bilo zato treba vključiti v to uredbo.
               
            
                  (12)
               
               
                  Izjema de minimis za mola, do največ 7 %, v letu 2017, ter do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja mola in ki uporabljajo pridnene vlečne mreže in potegalke z velikostjo mrežnega očesa manj kot 100 mm ter pelagične vlečne mreže za ribolov na mola v razdelkih ICES VIId in VIIe, temelji na dejstvu, da je povečanje selektivnosti zelo težko doseči.
               
            
                  (13)
               
               
                  Izjema de minimis za mola, do največ 7 %, v letu 2017, ter do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja mola in ki uporabljajo pridnene vlečne mreže in potegalke z velikostjo mrežnega očesa najmanj 100 mm za ribolov na mola v razdelkih ICES VIIb–VIIj, temelji na dejstvu, da je povečanje selektivnosti zelo težko doseči.
               
            
                  (14)
               
               
                  Izjema de minimis za mola, do največ 7 %, v letu 2017, ter do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja mola in ki uporabljajo pridnene vlečne mreže in potegalke z velikostjo mrežnega očesa manj kot 100 mm za ribolov na mola v podobmočju ICES (razen VIIa, VIId in VIIe), temelji na dejstvu, da je povečanje selektivnosti zelo težko doseči.
               
            
                  (15)
               
               
                  Kar zadeva tri izjeme de minimis za mola, je Delegirana uredba (EU) 2015/2438 od zadevnih držav članic zahtevala, da Komisiji predložijo dodatne znanstvene podatke, ki podpirajo izjemo. STECF je pripomnil, da so bili z dodatnimi podatki razjasnjeni nekateri njegovi dvomi, vendar podatki še vedno niso popolni. STECF je poudaril potrebo po bolj usklajenem pristopu do tega staleža. Na podlagi znanstvenih dokazov, ki jih je pregledal STECF, in ob upoštevanju, da so bili dodatni dokazi, ki podpirajo izjemo, izboljšani, se ta izjema lahko nadaljuje in bi jo bilo treba vključiti v to uredbo.
               
            
                  (16)
               
               
                  Izjema de minimis za škampa, do največ 7 %, v letu 2017, ter do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja škampa na podobmočju ICES VII, temelji na dejstvu, da je povečanje selektivnosti zelo težko doseči. Odbor STECF je ugotovil, da je izjema utemeljena. Zato bi bilo treba to izjemo vključiti v to uredbo.
               
            
                  (17)
               
               
                  Izjema de minimis za škampa, do največ 7 %, v letu 2017, in do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja škampa na podobmočju ICES VI, temelji na dejstvu, da je povečanja selektivnosti zelo težko doseči in da obstajajo količinski podatki, ki potrjujejo nesorazmerne stroške ravnanja z naključnim ulovom. Odbor STECF je ugotovil, da je izjema utemeljena. Zato bi bilo treba to izjemo vključiti v to uredbo.
               
            
                  (18)
               
               
                  Izjema de minimis za morskega lista, do največ 3 %, v letih 2017 in 2018, celotnega letnega ulova te vrste s plovili, ki uporabljajo vlečne mreže z gredjo z velikostjo mrežnega očesa 80–119 mm s povečano selektivnostjo v razdelkih ICES VIId, VIIe, VIIf, VIIg in VIIh, temelji na dejstvu, da je povečanje selektivnosti zelo težko doseči. Odbor STECF je navedel, da je namen izjeme kompenzirati uporabo selektivnejšega orodja in da se izjema de minimis zahteva za pokritje preostalih zavržkov. Zato bi bilo treba to izjemo vključiti v to uredbo.
               
            
                  (19)
               
               
                  Delegirano uredbo (EU) 2015/2438 bi bilo zato treba razveljaviti in jo nadomestiti z novo uredbo.
               
            
                  (20)
               
               
                  Ker ukrepi iz te uredbe neposredno vplivajo na gospodarske dejavnosti, povezane z ribolovno sezono plovil Unije in njenim načrtovanjem, bi morala ta uredba začeti veljati takoj po objavi. Uporabljati bi se morala od 1. januarja 2017 –
               
            SPREJELA NASLEDNJO UREDBO:
      Člen 1
      Izvajanje obveznosti iztovarjanja
      Obveznost iztovarjanja iz člena 15(1) Uredbe (EU) št. 1380/2013 se uporablja v conah ICES V (razen Va in samo v vodah Unije Vb), VI in VII za vrste ribolova, določene v tej uredbi.
      Člen 2
      Izjema na podlagi stopnje preživetja
      1.   Izjema od obveznosti iztovarjanja iz člena 15(4)(b) Uredbe (EU) št. 1380/2013 za vrste, za katere znanstveni dokazi kažejo visoke stopnje preživetja, se uporablja:
      
                  (a)
               
               
                  za škampa (Nephrops norvegicus), ki se lovi z vršami, pastmi ali košarami (kodi orodja (3) FPO in FIX) na podobmočjih ICES VI in VII;
               
            
                  (b)
               
               
                  v letu 2017 za ulov morskega lista (Solea solea) pod najmanjšo referenčno velikostjo ohranjanja, ki se lovi z vlečnimi mrežami s širilkami (kode orodij OTT, OTB, TBS, TBN, TB, PTB, OT, PT, TX) z velikostjo mrežnega očesa 80–99 mm v razdelku ICES VIId znotraj šestih morskih milj od obale in zunaj opredeljenih območij gojišč v okviru ribolovnih operacij, ki izpolnjujejo določene posebne pogoje: plovila z dolžino največ 10 metrov, močjo motorja največ 180 kW, kadar lovijo v vodah globine 15 metrov ali manj in z omejenim trajanjem vleke, najdlje uro in pol. Takšen ulov morskega lista se takoj izpusti.
               
            2.   Pred 1. majem 2017 države članice z neposrednim upravljalnim interesom v severozahodnih vodah Komisiji predložijo dodatne znanstvene podatke, ki podpirajo izjemo iz odstavka 1(b). Znanstveni, tehnični in gospodarski odbor za ribištvo (STECF) navedene podatke oceni pred 1. septembrom 2017.
      Člen 3
      Izjeme de minimis
      Z odstopanjem od člena 15(1) Uredbe (EU) št. 1380/2013 se lahko zavržejo naslednje količine:
      
                  (a)
               
               
                  za mola (Merlangius merlangus), do največ 7 %, v letu 2017, in do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja mola in uporabljajo pridnene vlečne mreže in potegalke z velikostjo mrežnega očesa manj kot 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT in TX), ter pelagične vlečne mreže (OTM, PTM) za ribolov na mola v razdelkih ICES VIId in VIIe;
               
            
                  (b)
               
               
                  za mola (Merlangius merlangus), do največ 7 %, v letu 2017, in do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja mola in uporabljajo pridnene vlečne mreže in potegalke z velikostjo mrežnega očesa najmanj 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT in TX), ter pelagične vlečne mreže (OTM, PTM) za ribolov na mola v razdelkih ICES VIIb–VIIj;
               
            
                  (c)
               
               
                  za mola (Merlangius merlangus), do največ 7 %, v letu 2017, in do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja mola in uporabljajo pridnene vlečne mreže in potegalke z velikostjo mrežnega očesa manj kot 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT in TX), ter pelagične vlečne mreže (OTM, PTM) za ribolov na mola na podobmočju ICES VII, razen razdelkov VIIa, VIId in VIIe;
               
            
                  (d)
               
               
                  za škampa (Nephrops norvegicus), do največ 7 %, v letu 2017, in do največ 6 %, v letu 2018, celotnega letnega ulova navedene vrste s plovili, za katera velja obveznost iztovarjanja škampa na podobmočju ICES VII;
               
            
                  (e)
               
               
                  za škampa (Nephrops norvegicus), do največ 7 %, v letu 2017, in do največ 6 %, v letu 2018, celotnega letnega ulova te vrste s plovili, za katera velja obveznost iztovarjanja škampa na podobmočju ICES VI;
               
            
                  (f)
               
               
                  za morskega lista (Solea solea), do največ 3 %, v letih 2017 in 2018, celotnega letnega ulova zadevne vrste s plovili, ki uporabljajo trislojne in zabodne mreže za ribolov na morskega lista v razdelkih ICES VIId, VIIe, VIIf in VIIg;
               
            
                  (g)
               
               
                  za morskega lista (Solea solea), do največ 3 %, v letih 2017 in 2018, celotnega letnega ulova navedene vrste s plovili, za katera velja obveznost iztovarjanja morskega lista in ki uporabljajo vlečne mreže z gredjo z velikostjo mrežnega očesa 80–119 mm s povečano selektivnostjo (na primer podaljšek z velikimi mrežnimi očesi), v razdelkih ICES VIId, VIIe, VIIf, VIIg in VIIh.
               
            Člen 4
      Plovila, za katera velja obveznost iztovarjanja
      1.   Države članice v skladu z merili, določenimi v Prilogi k tej uredbi, določijo plovila, za katera velja obveznost iztovarjanja, za vsak posamezen ribolov.
      Za plovila, za katera je veljala obveznost iztovarjanja za nekatere vrste ribolova v letu 2016, še naprej velja obveznost iztovarjanja za navedene vrste ribolova.
      2.   Zadevne države članice pred 31. decembrom 2016 Komisiji ter drugim državam članicam prek varnega spletišča Unije za nadzor ribištva predložijo seznam plovil, ki so bila določena v skladu z odstavkom 1 za vsak posamezen ribolov iz Priloge. Države članice navedene sezname posodabljajo.
      Člen 5
      Razveljavitev
      Delegirana uredba (EU) 2015/2438 se razveljavi.
      Člen 6
      Začetek veljavnosti
      Ta uredba začne veljati dan po objavi v Uradnem listu Evropske unije.
      Uporablja se od 1. januarja 2017 do 31. decembra 2018.
      Člen 4 se uporablja od dneva začetka veljavnosti te uredbe.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 12. oktobra 2016
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 354, 28.12.2013, str. 22.
      
         (2)  Delegirana uredba Komisije (EU) 2015/2438 z dne 12. oktobra 2015 o načrtu za zavržke pri nekaterih vrstah pridnenega ribolova v severozahodnih vodah (UL L 336, 23.12.2015, str. 29).
      
         (3)  Kode orodja, ki se uporabljajo v tej uredbi, je opredelila Organizacija Združenih narodov za prehrano in kmetijstvo.
      
         PRILOGA
         
            Ribolov, za katerega velja obveznost iztovarjanja
         
         
                     a)
                  
                  
                     Ribolov v vodah Unije in mednarodnih vodah podobmočja ICES VI in razdelka Vb
                     
                                 Ribolov
                              
                              
                                 Koda orodja
                              
                              
                                 Opis ribolovnega orodja
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 trska (Gadus morhua), vahnja (Melanogrammus aeglefinus), mol (Merlangius merlangus) in saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse
                              
                              
                                 Ves ulov mola in prilov morskega lista, morske plošče in krilatega romba, če je skupni iztovorjeni ulov na plovilo za vse vrste v letih 2014 in 2015 (*1) vseboval več kot 5 % naslednjih rib iz družine Gadidae: trska, vahnja, mol in saj skupaj
                              
                           
                                 škamp (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 vlečne mreže, potegalke, vrše, pasti in košare
                              
                              
                                 vse
                              
                              
                                 ves ulov škampa in prilov vahnje, če je skupni iztovorjeni ulov na plovilo vseh vrst v letih 2014 in 2015 (*1) vseboval več kot 20 % škampa.
                              
                           
               
                     b)
                  
                  
                     Ribolov osliča s celotnim dovoljenim ulovom (TAC) v podobmočjih ICES VI in VII ter vodah Unije in mednarodnih vodah razdelka ICES Vb
                     
                                 Ribolov
                              
                              
                                 Koda orodja
                              
                              
                                 Opis ribolovnega orodja
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 oslič (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse
                              
                              
                                 ves ulov osliča, če je skupni iztovorjeni ulov na plovilo vseh vrst v letih 2014 in 2015 (*2) vseboval več kot 20 % osliča
                              
                           
                                 oslič (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 vse zabodne mreže
                              
                              
                                 vse
                              
                              
                                 ves ulov osliča
                              
                           
                                 oslič (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 vsi parangali
                              
                              
                                 vse
                              
                              
                                 ves ulov osliča
                              
                           
               
                     c)
                  
                  
                     Ribolov s celotnim dovoljenim ulovom, ki zajema podobmočje ICES VII za škampa
                     
                                 Ribolov
                              
                              
                                 Koda orodja
                              
                              
                                 Opis ribolovnega orodja
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 škamp (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 vlečne mreže, potegalke, vrše, pasti in košare
                              
                              
                                 vse
                              
                              
                                 ves ulov škampa, če je skupni iztovorjeni ulov na plovilo vseh vrst v letih 2014 in 2015 (*3) vseboval več kot 20 % škampa
                              
                           
               
                     d)
                  
                  
                     Ribolov v razdelku ICES VIIa
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 trska (Gadus morhua), vahnja (Melanogrammus aeglefinus), mol (Merlangius merlangus) in saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse
                              
                              
                                 ves ulov vahnje, če je skupni iztovorjeni ulov na plovilo vseh vrst v letih 2014 in 2015 (*4) vseboval več kot 10 % naslednjih rib iz družine Gadidae: trska, vahnja, mol in saj skupaj
                              
                           
               
                     e)
                  
                  
                     Ribolov v razdelku ICES VIId
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 morski list (Solea solea)
                              
                              
                                 TBB
                              
                              
                                 vse vlečne mreže z gredjo
                              
                              
                                 vse
                              
                              
                                 ves ulov morskega lista
                              
                           
                                 morski list (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 vlečne mreže
                              
                              
                                 < 100 mm
                              
                              
                                 ves ulov morskega lista, če je skupni iztovorjeni ulov na plovilo vseh vrst v letih 2014 in 2015 (*5) vseboval več kot 5 % morskega lista
                              
                           
                                 morski list (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 vse trislojne in zabodne mreže
                              
                              
                                 vse
                              
                              
                                 ves ulov morskega lista
                              
                           
                                 trska (Gadus morhua), vahnja (Melanogrammus aeglefinus), mol (Merlangius merlangus) in saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse
                              
                              
                                 ves ulov mola, če je skupni iztovorjeni ulov na plovilo vseh vrst v letih 2014 in 2015 (*5) vseboval več kot 20 % naslednjih rib iz družine Gadidae: trska, vahnja, mol in saj skupaj
                              
                           
               
                     f)
                  
                  
                     Ribolov v razdelku ICES VIIe za morskega lista
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 morski list (Solea solea)
                              
                              
                                 TBB
                              
                              
                                 vse vlečne mreže z gredjo
                              
                              
                                 vse
                              
                              
                                 ves ulov morskega lista, če je skupni iztovorjeni ulov na plovilo vseh vrst v letih 2014 in 2015 (*6) vseboval več kot 5 % morskega lista
                              
                           
                                 morski list (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 vse trislojne in zabodne mreže
                              
                              
                                 vse
                              
                              
                                 ves ulov morskega lista
                              
                           
               
                     g)
                  
                  
                     Ribolov v razdelkih ICES VIId in VIIe za polaka
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 polak (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 vse trislojne in zabodne mreže
                              
                              
                                 vse
                              
                              
                                 ves ulov polaka
                              
                           
               
                     h)
                  
                  
                     Ribolov v razdelkih ICES VIIb, VIIc in VIIf–VIIk
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 morski list (Solea solea)
                              
                              
                                 TBB
                              
                              
                                 vse vlečne mreže z gredjo
                              
                              
                                 vse
                              
                              
                                 ves ulov morskega lista, če je skupni iztovorjeni ulov na plovilo vseh vrst v letih 2014 in 2015 (*7) vseboval več kot 5 % morskega lista
                              
                           
                                 morski list (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 vse trislojne in zabodne mreže
                              
                              
                                 vse
                              
                              
                                 ves ulov morskega lista
                              
                           
               
                     i)
                  
                  
                     ribolov v razdelkih ICES VIIb, VIIc, VIIe in VIIf–VIIk
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrsta za iztovor
                              
                           
                                 trska (Gadus morhua), vahnja (Melanogrammus aeglefinus), mol (Merlangius merlangus) in saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse
                              
                              
                                 ves ulov mola, če je skupni iztovorjeni ulov na plovilo vseh vrst v letih 2014 in 2015 (*8) vseboval več kot 20 % naslednjih rib iz družine Gadidae: trska, vahnja, mol in saj skupaj
                              
                           
               
            (*1)  Plovila, za katera velja obveznost iztovarjanja za ta ribolov v skladu z Delegirano Uredbo (EU) 2015/2438, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*2)  Plovila, za katera velja obveznost iztovarjanja za ta ribolov v skladu z Delegirano Uredbo (EU) 2015/2438, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*3)  Plovila, za katera velja obveznost iztovarjanja za ta ribolov v skladu z Delegirano Uredbo (EU) 2015/2438, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*4)  Plovila, za katera velja obveznost iztovarjanja za ta ribolov v skladu z Delegirano Uredbo (EU) 2015/2438, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*5)  Plovila, za katera velja obveznost iztovarjanja za ta ribolov v skladu z Delegirano Uredbo (EU) 2015/2438, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*6)  Plovila, za katera velja obveznost iztovarjanja za ta ribolov v skladu z Delegirano Uredbo (EU) 2015/2438, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*7)  Plovila, za katera velja obveznost iztovarjanja za ta ribolov v skladu z Delegirano Uredbo (EU) 2015/2438, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*8)  Plovila, za katera velja obveznost iztovarjanja za ta ribolov v skladu z Delegirano Uredbo (EU) 2015/2438, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.